Før 2017-sesongen overtok Thomas André Ødegaard ansvaret som hovedtrener i Lyn. Han kom fra en stilling som assistenttrener for eliteserielaget Strømsgodset. Lyn gjorde en sterk sesong, men opprykket glapp 12 minutter før full tid i siste serierunde, da Korsvoll klarte å ro i land et 2-2-resultat foran over 2000 Lyn-tilhengere på Bislett stadion. Med seier hadde Lyn rykket opp, men i stedet vant rekruttene i Stabæk billetten opp til 2. divisjon.